**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.11

2024. gada 19. novembrī

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns.

**Sēdē piedalās:** Agija Straume, Agris Blumers, Aija Pelkaua, Aira Lapkovska, Andris Garklāvs, Antra Kamala, Baiba Martinsone, Beāte Kožina, Broņislava Sauka, Dace Barone, Diāna Zaļupe, Elēna Brauna, Elīna Lilenblate-Kleina, Elīna Rūtentāle, Evija Keisele, Evita (limbazu.mms@limbazunovads.lv), Gita Zariņa, Gita Kārnupe, Gunita Gulbe, Ilga Tiesnese, Ilze Ozoliņa, Ilze Žūriņa-Davidčuka, Inese Dubulte, Inga Indriksone, Iveta Beļauniece, Katrīna Žibala, Klinta Brojeva, Kristiāna Pamše, Kristīne Pažemecka, Kārlis Irmejs, Liene Čečiņa, Laila Ulmane, Laura Siksaliete, Liene Berga, Liene Bukne, Linda Helēna Griškoite, Linita Amoliņa, Lāsma Liepiņa, Maija Andersone, Maija Siliņa, Māris Beļaunieks, Raimonds Straume, Raivis Galītis, Regīna Tamane, Rita Lavendele, Sandra Smiltniece, Santa Čingule, Sintija Zute, Sporta skola 2 (sporta.skola@limbazunovads.lv), Valda Tinkusa, Valentīna Ozola, Zane Balode, Ineta Laizāne.

**Darba kārtība:**

1. Par darba kārtību.
2. Par Limbažu novada pašvaldības pedagoģiski medicīniskās komisijas nolikuma apstiprināšanu.
3. Par grozījumu Umurgas pamatskolas nolikumā.
4. Par projekta “Nacionālie koordinatori dalības pieaugušo izglītībā veicināšanai Latvijā” finansējuma iekļaušanu Limbažu novada Galvenās bibliotēkas budžetā.
5. (papildu d.k. jaut.) Par Limbažu novada pašvaldības iekšējo noteikumu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” apstiprināšanu.
6. (papildu d.k. jaut.) Par projekta “Digitālā darba ar jaunatni sistēmas attīstība pašvaldībā” īstenošanai nepieciešamā finansējuma iekļaušanu 2025.gada budžetā.
7. (papildu d.k. jaut.) Par Limbažu novada Sporta skolai piešķirtā finansējuma mērķa maiņu un finansējuma novirzīšanu transporta pakalpojumiem.
8. Informācijas.

**1.**

**Par darba kārtību**

Ziņo Rūdolfs Pelēkais

Iepazinusies ar Izglītības, kultūras un sporta jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 5 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Andis Zaļaiskalns), **PRET –** nav, **ATTURAS –** nav, nebalso deputāts Ziedonis Rubezis, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības pedagoģiski medicīniskās komisijas nolikuma apstiprināšanu.
3. Par grozījumu Umurgas pamatskolas nolikumā.
4. Par projekta “Nacionālie koordinatori dalības pieaugušo izglītībā veicināšanai Latvijā” finansējuma iekļaušanu Limbažu novada Galvenās bibliotēkas budžetā.
5. Par Limbažu novada pašvaldības iekšējo noteikumu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” apstiprināšanu.
6. Par projekta “Digitālā darba ar jaunatni sistēmas attīstība pašvaldībā” īstenošanai nepieciešamā finansējuma iekļaušanu 2025.gada budžetā.
7. Par Limbažu novada Sporta skolai piešķirtā finansējuma mērķa maiņu un finansējuma novirzīšanu transporta pakalpojumiem.
8. Informācijas.

**2.**

**Par Limbažu novada pašvaldības pedagoģiski medicīniskās komisijas nolikuma apstiprināšanu**

Ziņo Valda Tinkusa, debatēs piedalās Arvīds Ozols, Rūdolfs Pelēkais, Andis Zaļaiskalns

2023. gada 6. jūnijā pieņemti Ministru kabineta noteikumi Nr. 276 “Grozījumi Ministru kabineta 2012. gada 16. oktobra noteikumos Nr. 709 “Noteikumi par pedagoģiski medicīniskajām komisijām””, kas nosaka būtiskas izmaiņas pašvaldības pedagoģiski medicīnisko komisiju kompetencē, tajā skaitā mainītas izglītojamo klašu grupas un izglītības programmas, par kurām komisijai ir tiesības izdot atzinumus, kā arī ir izmaiņas attiecībā uz komisijas darba organizāciju. Ņemot vērā iepriekš minēto, ir nepieciešams Limbažu novada pašvaldības pedagoģiski medicīniskās komisijas nolikumu apstiprināt jaunā redakcijā.

Pamatojoties uz Pašvaldību likuma 10. panta pirmās daļas 8. punktu, Izglītības likuma 17. panta trešās daļas 19. punktu, Vispārējās izglītības likuma 54. pantu, Ministru kabineta 2012. gada 16. oktobra noteikumiem Nr. 709 “Noteikumi par pedagoģiski medicīniskajām komisijām”, **atklāti balsojot: PAR** – 5 deputāti (Aigars Legzdiņš, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** deputātsArvīds Ozols, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības pedagoģiski medicīniskās komisijas nolikumu (pielikumā).
2. Atbildīgais par lēmuma izpildi ir Limbažu novada Izglītības pārvaldes vadītāja V. Tinkusa.
3. Kontroli par lēmumu uzdot Limbažu novada pašvaldības izpilddirektoram A. Ārgalim.
4. Līdz domes sēdei precizēt nolikumu un lēmuma projektu virzīt izskatīšanai Limbažu novada domes sēdē.

**3.**

**Par grozījumu Umurgas pamatskolas nolikumā**

Ziņo Valentīna Ozola, debatēs piedalās Andis Zaļaiskalns, Rūdolfs Pelēkais

Spēkā esošā Umurgas pamatskolas nolikuma (apstiprināts ar Limbažu novada domes 24.02.2022. sēdes lēmumu Nr. 126, protokols Nr.2, 22.§) 20. punkts nosaka, ka *“Iestādē darbojas internāts, internāts darbojas saskaņā ar Internāta iekšējās kārtības noteikumiem.”* Sakarā ar bērnu skaita samazināšanos, kuriem būtu nepieciešams internāta pakalpojums, internāta darbība skolā netiek nodrošināta, līdz ar ko šis punkts izslēdzams no Umurgas pamatskolas nolikuma.

Pamatojoties uz Pašvaldību likuma 10. panta pirmās daļas 8. punktu, 50. panta pirmo daļu, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Veikt grozījumu Umurgas pamatskolas nolikumā (apstiprināts ar Limbažu novada domes 24.02.2022. sēdes lēmumu Nr. 126, protokols Nr.2, 22.§), svītrojot 20. punktu.
2. Uzdot Umurgas pamatskolas direktorei V. Ozolai veikt grozītā nolikuma aktualizāciju Valsts izglītības informācijas sistēmā.
3. Kontroli par lēmuma izpildi uzdot Limbažu novada Izglītības pārvaldes vadītājai V. Tinkusai.
4. Līdz domes sēdei skolas direktorei kopā ar juristu precizēt nolikumu un lēmuma projektu virzīt izskatīšanai Limbažu novada domes sēdē.

**4.**

**Par projekta “Nacionālie koordinatori dalības pieaugušo izglītībā veicināšanai Latvijā” finansējuma iekļaušanu Limbažu novada Galvenās bibliotēkas budžetā**

Ziņo Elīna Lilenblate

Izglītības un zinātnes ministrija un Limbažu novada Galvenā bibliotēka, pamatojoties uz ministrijas 2019. gada 13. novembra iekšējo noteikumu Nr. 1-6e/19/33 “Izglītības un zinātnes ministrijas publisko iepirkumu organizēšanas kārtība” 36.5. apakšpunktu, 18.04.2024. ir noslēgušas Līgumu Nr. 23-28.3e/24/30 par Eiropas Savienības Erasmus+ programmas projekta “Nacionālie koordinatori dalības pieaugušo izglītībā veicināšanai Latvijā” Nr. 101144108-NCLV2024-2025-ERASMUS-EDU-2023-AL-AGENDA-IBA īstenošanu.

Limbažu novada Galvenā bibliotēka pilotēs Projektā sadarbībā ar Latvijas banku izstrādātās neformālās izglītības programmas “Kļūsti par naudas pratēju!” vienu no trim moduļiem – “Mana personīgā budžeta plānošana (21 stunda)”. Programmas mērķa grupas – pieaugušie ar zemu mācīšanās pieredzi un finanšu pratību atbilstoši Eiropas Savienības/OECD−INFE ieteikumiem “Finansiālās kompetences ietvars pieaugušajiem Eiropas Savienības iedzīvotājiem 1.−3. līmenim” – spējām un vajadzībām.

Projekta īstenošanas laiks ir 2024. gada 30. decembris. Projekta attiecināmie izdevumi ir 499,00 EUR (četri simti deviņdesmit deviņi eiro, 00 centi).

Pamatojoties uz Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Galvenās bibliotēkas 2024. gada budžetā Eiropas Savienības Erasmus+ programmas finansējumu projekta “Nacionālie koordinatori dalības pieaugušo izglītībā veicināšanai Latvijā” īstenošanai 499,00 EUR (četri simti deviņdesmit deviņi eiro, 00 centi) apmērā, izdevumus plānojot EKK1150.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2024.gada budžetu.””
3. Kontroli par lēmuma izpildi uzdot Limbažu novada Kultūras pārvaldes vadītājai.
4. Atbildīgos par finansējuma iekļaušanu Limbažu novada Galvenās bibliotēkas 2024. gada budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot Limbažu novada pašvaldības izpilddirektoram.
6. Līdz domes sēdei precizēt lēmuma projektu un virzīt izskatīšanai Limbažu novada domes sēdē.

**5.**

**Par Limbažu novada pašvaldības iekšējo noteikumu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” apstiprināšanu**

Ziņo Valda Tinkusa, debatēs piedalās Arvīds Ozols, Andis Zaļaiskalns, Andris Garklāvs,

Rūdolfs Pelēkais, Māris Beļaunieks, Dace Barone, Ziedonis Rubezis

Limbažu novada Izglītības pārvalde ir izstrādājusi iekšējo noteikumu projektu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību”. Šī kārtība nosaka izglītības iestāžu vadītāju novērtēšanas komisijas sastāvu, pienākumus, tiesības un darba organizēšanu, kā arī novērtēšanas procedūru.

Saskaņā ar noteikumu projektu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” izglītības iestāžu vadītāju profesionālās kompetences novērtēšanu Limbažu novada pašvaldībā veic komisija, kas apstiprināta ar domes priekšsēdētāja rīkojumu.

Izglītības pārvalde, izstrādājot iekšējo noteikumu projektu “Kārtība, kādā izglītības iestādes dibinātājs novērtē izglītības iestādes vadītāja profesionālo darbību”, ievērojusi Ministru kabineta 2024. gada 4. jūnija noteikumus Nr. 325 "[Vispārējās izglītības un profesionālās izglītības iestāžu akreditācijas un to vadītāju profesionālās darbības novērtēšanas kārtīb](https://likumi.lv/ta/id/352674-visparejas-izglitibas-un-profesionalas-izglitibas-iestazu-akreditacijas-un-to-vaditaju-profesionalas-darbibas-novertesanas-kartiba)u", kuros ietverti izglītības iestādes darbības un izglītības iestādes vadītāja novērtēšanas nosacījumi.

Saskaņā ar Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 251. punktu, izglītības iestādes dibinātājam saskaņā ar tā apstiprinātajiem kritērijiem, izvērtējot izglītības iestādes vadītāja darba intensitāti, darba kvalitāti un personīgo ieguldījumu izglītības iestādes attīstībā, ir tiesības izglītības iestādes vadītājam noteikt piemaksu par darba kvalitāti no izglītības iestādes dibinātāja finanšu līdzekļiem. Ministru kabineta 2021. gada 21. septembra noteikumu Nr. 644 “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” 3. punktu, izglītības iestādes dibinātājs vadītāja profesionālās darbības novērtēšanai var noteikt vadītāja profesionālās darbības vērtēšanas procedūru, norisi un laiku.

Saskaņā ar Pašvaldību likuma 4. panta pirmās daļas 4. punktu pašvaldības viena no autonomajām funkcijām gādāt par iedzīvotāju izglītību. Izglītības likuma 17. panta trešās daļas 28. punktā noteikts, ka pašvaldība ievēro citos normatīvajos aktos noteiktās pašvaldību funkcijas izglītības jomā. Pašvaldību likuma 10. panta pirmās daļas 21. punktā noteikts, ka pašvaldība pieņem lēmumus citos ārējos normatīvajos aktos paredzētajos gadījumos. Saskaņā ar tā paša likuma 50. panta pirmo daļu, Dome un pašvaldības administrācija iekšējos normatīvos aktus izdod likumā noteiktajā kārtībā. Savukārt Valsts pārvaldes iekārtas likuma 73. panta pirmās daļas 1. punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Pamatojoties uz Pašvaldību likuma 4. panta pirmās daļas 4. punktu, Valsts pārvaldes iekārtas likuma 73. panta pirmās daļas 1. punktu, Izglītības likuma 17. panta trešās daļas 28. punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 251. punktu, Ministru kabineta 2021. gada 21. septembra noteikumu Nr. 644 “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” 3. punktu, **atklāti balsojot: PAR** – 4 deputāti (Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** deputātsArvīds Ozols, **ATTURAS –** deputāts Aigars Legzdiņš, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr.\_\_ “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” (pielikumā).
2. Limbažu novada Izglītības pārvaldes vadītājai V. Tinkusai veikt lēmuma izpildes kontroli.
3. Lēmuma projektu virzīt izskatīšanai Limbažu novada domes sēdē.

Sēdes vadītājs R. Pelēkais aicina jomas koordinatorei G. Lācei apkopot izglītības iestāžu direktoru viedokli un sniegt viedokli.

**6.**

**Par projekta “Digitālā darba ar jaunatni sistēmas attīstība pašvaldībā” īstenošanai nepieciešamā finansējuma iekļaušanu Izglītības pārvaldes 2025.gada budžetā**

Ziņo Elīna Rūtentāle

Limbažu novada pašvaldība 2024. gada 22. jūlijā noslēgusi Sadarbības līgumu Nr. **4.10.18/24/24** ar Jaunatnes starptautisko programmu aģentūru par Atveseļošanas fonda investīciju projekta Nr. **2.3.2.1.i.0/1/23/I/CFLA/002** “Digitālā darba ar jaunatni sistēmas attīstība pašvaldībās” darbību īstenošanu. Projekta mērķis ir izveidot mūsdienīgu, ilgtspējīgu, uz mērķgrupas problēmu risinājumiem vērstu digitālā darba ar jaunatni sistēmu pašvaldībās, lai nodrošinātu jauniešiem plašas iespējas attīstīt un pielietot savas digitālās prasmes, jo īpaši jauniešiem ar ierobežotām iespējām, t.sk. jauniešiem no sociāli mazaizsargātām grupām ievērojot viņu vajadzības.

Limbažu novada pašvaldībai projekta aktivitātēs minimālais iesaistāmo mērķa grupas jauniešu skaits ir 176. Projektā atbalstāmo darbību īstenošanas laiks ir no Līguma parakstīšanas dienas līdz 2025. gada 31. decembrim.

Limbažu novada pašvaldībai projekta ietvaros pieejamais Atveseļošanās fonda finansējums ir 41798,02 EUR, kas neiekļauj pievienotās vērtības nodokļa izmaksas, kuras plānotas 8777,58 EUR apmērā un tās pašvaldībai jāsedz no saviem līdzekļiem.

Finanšu līdzekļi avansa maksājumu veidā pašvaldībai tiks iemaksāti 2025. gadā 90% apmērā no kopējā pieejamā finansējuma. Atlikušie 10%, kas sastāda 4179,80 EUR tiks iemaksāti 2026. gadā pēc projekta atskaišu iesniegšanas.

Pamatojoties uz Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Izglītības pārvaldes 2025. gada budžetā Atveseļošanas fonda investīciju projekta Nr. 2.3.2.1.i.0/1/23/I/CFLA/002“Digitālā darba ar jaunatni sistēmas attīstība pašvaldībās” finansējumu projekta īstenošanai 41798,02 EUR apmērā.
2. Nodrošināt nepieciešamo līdzfinansējumu 12957,38 EUR (divpadsmit tūkstoši deviņi simti piecdesmit septiņi eiro un 38 centi), kas sastāv no:
	1. individuālā plāna ieviešanas ietvaros radušās PVN izmaksas 8777,58 EUR (astoņi tūkstoši septiņi simti septiņdesmit septiņi eiro un 58 centi);
	2. priekšfinansējumu 10% apmērā no finansējuma kopsummas, kas sastāda 4179,80 EUR (četri tūkstoši viens simts septiņdesmit deviņi eiro un 80 centi).
3. Atbildīgo par finansējuma iekļaušanu 2025. gada budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Izglītības pārvaldes vadītāju.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

**7.**

**Par Limbažu novada Sporta skolai piešķirtā finansējuma mērķa maiņu un finansējuma novirzīšanu transporta pakalpojumiem**

Ziņo Diāna Zaļupe

Pamatojoties uz Limbažu novada Sporta skolas (turpmāk – Sporta skola) sporta veidu profesionālās ievirzes sporta izglītības programmu mācību treniņu darba plāniem un Sporta veidu federāciju sacensību kalendārajiem plāniem, kuri katru mācību gadu sporta veidos tiek izsūtīti tikai mēnesi vai pat 2 nedēļas iepriekš pirms plānotā pasākuma, tādējādi precīzi ieplānot budžetā finansējumu nav iespējams, tāpat šā gada maija mēneša autotransporta nomas iepirkumā (pašvaldības iepirkums) bija transporta nomas maksas sadārdzinājums salīdzinājumā ar iepriekšējo periodu (pašvaldības iepirkums) un operatīvi apzinot sacensību kalendārus līdz š.g. 30.decembrim, Sporta skolai autotransporta nomas pakalpojumu apmaksai nepieciešams papildus finansējums EUR 5 022,00 (pieci tūkstoši divdesmit divi eiro ) apmērā.

Sporta skola realizē 7 sporta veidu 14 licencētas un akreditētās profesionālās ievirzes sporta izglītības programmas.

Uz 2024.gada 14.novembri Sporta skolas pamatbudžeta EKK 2233 *Izdevumi par transporta pakalpojumiem* bāzes budžetā atlikums sastāda EUR 3 434,00, citās budžeta dimensijās transporta pakalpojumu naudas atlikumu nav. Sporta skolas plānotās provizoriskās izmaksas līdz 2024.gada 31.decembrim sastāda EUR 8456,00 (pielikumā autonomas izmaksu tabula uz vienas lapas - projekts). Iztrūkums sastāda EUR 5 022,00.

2024. gada Limbažu novada pamatbudžeta, VF 08.100, Fin 111, EKK IZM kodā 4712, tika piešķirts finansējums “Latvijas Jaunatnes olimpiādei” EUR 15 000,00. No šī finansējuma EUR 9849,00 tika izlietoti treniņtērpu un parādes tērpu iegādei. Lūdzam no neizlietotā finansējuma EUR 5151,00 novirzīt Sporta skolas autotransporta nomas izmaksām EUR 5022,00 (pieci tūkstoši divdesmit divi eiro) apmērā.

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 19. punktu, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Atgriezt Limbažu novada pašvaldības nesadalītajā naudas atlikumā Limbažu novada sporta skolai piešķirtā finansējuma “Latvijas Jaunatnes olimpiādei” naudas atlikumu 5151,00 EUR (pieci tūkstoši viens simts piecdesmit viens eiro, 00 centi) apmērā.
2. Piešķirt Limbažu novada Sporta skolai finansējumu EUR 5 022,00 (pieci tūkstoši divdesmit divi eiro, 00 centi) autotransporta nomas pakalpojumu nodrošināšanai no Limbažu novada pašvaldības nesadalītā naudas atlikuma.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
4. Atbildīgo par lēmuma izpildi noteikt Limbažu novada Sporta skolas direktori.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Finanšu komitejas sēdē.

**8.**

**Informācijas**

-

Sēdi slēdz plkst. 10:59

Sēdes vadītājs R. Pelēkais

Sēdes protokoliste D. Tauriņa